পেট্রোবাংলার এই প্রাক্কলন-পূর্বাভাস সম্পর্কে জ্বালানি বিশেষজ্ঞ ও ঢাকা বিশ্ববিদ্যালয়ের সাবেক অধ্যাপক ড. বদরুল ইমাম বলেন, আমাদের প্রতিবেশী দেশ তাদের সমুদ্রসীমা থেকে গ্যাস আহরণ করে বিদেশে রপ্তানি করছে। অথচ মূল ভূ-খণ্ডের সমান একটি সমুদ্রসীমা ফেলে রেখে আমরা ব্যয়বহুল গ্যাস আমদানি করছি। দেশের অনুসন্ধানকারী প্রতিষ্ঠানগুলোকে দুর্বল ও নতজানু করে দিয়ে কিছু মানুষকে ব্যবসার সুযোগ করার জন্য এই এলএনজি আমদানি করা হচ্ছে। এটা খুবই হতাশাজনক। তিনি বলেন, বর্তমানে ৫০ কোটি ঘনফুট এলএনজি আমদানি করে প্রতি ঘনমিটার দাম ৫ টাকা ৩২ পয়সা থেকে বাড়িয়ে ১৩ টাকা করার প্রস্তাব এসেছে। ভবিষ্যতে যখন চাহিদা আরও বাড়বে, তখন যদিও আরও আমদানি হয় ওই গ্যাসের দাম কত হবে সেই প্রাক্কলন কি পেট্রোবাংলা করতে পারবে?